# Titanic (ffilm 1997)

Titanic
|  Poster y Ffilm |
| --- |
| Cyfarwyddwr | James Cameron |
| Cynhyrchydd | Jon Landau James Cameron |
| Ysgrifennwr | James Cameron |
| Serennu | Leonardo DiCaprio Kate Winslet Billy Zane Frances Fisher Victor Garber |
| Cerddoriaeth | James Horner |
| Sinematograffeg | Russell Carpenter |
| Golygydd | Conrad Buff James Cameron Richard A. Harris |
| Dylunio |  |
| Cwmni cynhyrchu | **Yn rhyngwladol** 20th Century Fox **UDA/Canada** Paramount Pictures |
| Dyddiad rhyddhau | 19 Rhagfyr, 1997 |
| Amser rhedeg | 194 munud |
| Gwlad | Unol Daleithiau |
| Iaith | Saesneg |
| **Gwefan swyddogol** |
| **(Saesneg) Proffil IMDb** |
|  |

Ffilm ramantaidd Americanaidd gan y cyfarwyddwr James Cameron yw Titanic (1997). Mae'n serennu Leonardo DiCaprio fel Jack Dawson a Kate Winslet fel Rose DeWitt Bukater, dau berson o ddosbarthiadau cymdeithasol gwahanol iawn sy'n cwympo mewn cariad ar fordaith anffortunus y llong. Mae'r prif gymeriadau a'r llinnyn stori ramantaidd sy'n ganolog i'r ffilm yn ffuglennol, ond mae rhai cymeriadau (fel aelodau o griw'r llong) yn seiliedig ar gymeriadau hanesyddol. Adroddir y stori gan Gloria Stuart, sy'n chwarae rhan Rose pan yn hen wraig.

Dechreuodd y broses gynhyrchu ym 1995, pan ffilmiodd Cameron ffilm go iawn o'r hyn sydd ar ôl o'r Titanic gwreiddiol. Dychmygodd stori gariad fel modd o ddenu'r gynulleidfa at y drychineb go iawn. Dechreuodd y ffilmio yn yr Akademik Mstislav Keldysh - a gynorthwyodd Cameron i ffilmio'r drylliad gwreiddiol - ar gyfer y golygfeydd cyfoes, ac adeiladwyd ail-grëad o'r llong yn Playas de Rosarito, Baja Califfornia. Defnyddiodd Cameron fodelau i raddfa a delweddaeth gyfrifiadurol i ail-greu'r llong-ddrylliad. Ar y pryd, Titanic oedd y ffilm ddrutaf i gael ei chreu erioed, yn costio tua $200 miliwn UDA gyda chyllid wrth Paramount Pictures a 20th Century Fox. Bron i'r ddau gwmni fynd yn fethdalwyr yn ystod y cyfnod cynhyrchu.

Bwriadwyd rhyddhau'r ffilm yn wreiddiol ar yr 2 Gorffennaf 1997, ond roedd yr oedi ôl-gynhyrchu wedi golygu na chafodd y ffilm ei rhyddhau tan 19 Rhagfyr 1997. Daeth y ffilm yn llwyddiant beirniadaol a masnachol enfawr, gan ennill unarddeg o Wobrau'r Academi, gan gynnwys y Ffilm Orau.
Dosbarthwyd y ffilm hon gan Paramount Pictures. Mae'r incwm a dderbyniwyd am y ffilm hon dros 1,850,197,130 $ (UDA).

Rhoddwyd y marciau canlynol mewn adolygiadau o'r ffilm:

* 4/4 (Roger Ebert)
* 4/4
* 3.5/4 (Gene Siskel)
* 4/4
* 8/10
* 88%
* 75/100
* 8.0/10 (Internet Movie Database)

## Cymeriadau

* *Jack Dawson* - Leonardo DiCaprio
* *Rose DeWitt Bukater* - Kate Winslet
* *Hen Rose* - Gloria Stuart
* *Cal Hockley* - Billy Zane
* *Brock Lovett* - Bill Paxton
* *Ruth DeWitt Bukater (Mam Rose)* - Frances Fisher
* *Margaret Brown* - Kathy Bates
* *Capten Edward Smith* - Bernard Hill
* *Thomas Andrews, Jr.* - Victor Garber
* *Joseph Ismay* - Jonathan Hyde
* *Fabrizio De Rossi* - Danny Nucci

## Gwobrau

Ymhlith y gwobrau a enillwyd y mae Gwobr yr Academi am Ffilm Orau, Gwobr yr Academi i'r Cyfarwyddwr Gorau, Gwobr yr Academi am y Sinematograffi Gorau, Academy Award for Best Sound Editing, Gwobr yr Academi am y Golygu Ffilm Gorau, Gwobr yr Academi am Gynllunio'r Gwisgoedd Gorau, Gwobr yr Academi am y Gynllunio'r Cynhyrchiad Gorau, Gwobr yr Academi am Gerddoriaeth Ddramatig Wreiddiol, Gwobr yr Academi am y Sain Orau, Academy Award for Best Visual Effects, Gwobr yr Academi am y Gân Wreiddiol Orau, Gwobr Ffilmiau Ewropeaidd - Gwobr Dewis y Bobl am yr Actores Orau, Kids' Choice Award for Favorite Movie.

Cafodd ei henwebu am y gwobrau canlynol: European Film Academy Achievement in World Cinema Award, Gwobr yr Academi am y Gân Wreiddiol Orau.

## Cyfeiriadau